เป็นวัณโรคที่ปอด กินยามาได้จะครบ2เดือนแล้ว ทำไมสีผิวจึ้งคล้ำ ไหม้มากขึ้นครับ ส่วนอาการอย่างอื่นไม่มีครับ
สวัสดีค่ะ ผลข้างเคียงของยารักษาวัณโรค ที่อาจพบได้ มีหลากหลาย ได้แก่- ตับอักเสบ- อาการชาปลายประสาท- อาการของระบบผิวหนัง เช่น มีผื่ขึ้น สิว ผิวหนังลอก- อาการของระบบเลือด เช่น โลหิตจาง เม็ดเลือดขาวต่ํา- อาการของระบบทางเดินอาหาร เช่น คลื่นไส้ อาเจียน เบื่ออาหาร ปวดท้อง ท้องเสีย- อาการคล้ายหวัด เช่น ไข้ หนาวสั่น ปวดศีรษะ ปวดเมื่อยตัว- น้ำคัดหลั่งต่างๆ เช่น น้ำตา น้ำลาย เสมหะ เหงื่อ ปัสสาวะ อุจจาระมีสีแดงส้ม- ปวดศีรษะ วิงเวียน ง่วงซึม- อาการทางหู เช่น สูญเสียการได้ยิน- ทำให้การทำงานของไตบกพร่องส่วนผลที่ทำให้ผิวคล้ำขึ้นนั้น ไม่พบเป็นผลโดยตรงจากการใช้ยารักษาวัณโรค แต่หากเกิดผื่นที่ผิวหนัง หรือมีผิวหนังลอกมาก่อน เมื่ออาการหายแล้ว อาจทิ้งรอบดำไว้ที่ผิวหนังได้ค่ะ แต่หากไม่ได้มีผื่น สิว หรือมีผิวหนังลอก แล้วเกิดผิวคล้ำขึ้น น่าจะเกิดจากสาเหตุอื่นๆ ที่สำคัญคือการโดนแสงแดดแรง หรือเป็นเวลานาน โดยอาจเป็นแสงจากดวงอาทิตย์หรือหลอดไฟที่สว่างมากก็ได้ นอกจากนี้ ก็อาจเกิดจากการสัมผัสคลอรีน โดยเฉพาะการว่ายในสระว่ายน้ำที่มีคลอรีนปริมาณเข้มข้น หรืออาจเกิดจากความเครียด การดื่มน้ำน้อย ก็สามารถส่งผลทำให้ผิวงคล้ำได้ด้วยค่ะนอกจากนี้ อาจเกิดจากการเป็นโรคบางอย่าง เช่น ติดเชื้อ HIV, โรค Addison's Disease (เป็นความผิดปกติเกี่ยวกับต่อมหมวกไต) เป็นต้น แต่ก็จะต้องมีอาการอื่นๆ ร่วมด้วยอีกดังนั้น หากนอกจากมีผิวที่คล้ำขึ้นเรื่อยๆ แล้ว หากมีอาการผิดปกติอื่นๆ ร่วมด้วยอีก แนะนำควรไปพบแพทย์เพื่อตรวจหาสาเหตุค่ะ ในเบื้องต้น ก็พยายามดื่มน้ำเปล่ามากๆ หลีกเลี่ยงการโดนแสงแดดจัด หรือหากต้องโดนแดดจัด ก็ควรกางร่ม ใส่หมวก ใส่เสื้อแขนยาว กางกางขายาว หรือทาครีมกันแดดเป็นต้น